CELEX: 52014PC0647
Language: lt
Date: 2014-10-23
Title: Pasiūlymas TARYBOS SPRENDIMAS kuriuo nustatoma pozicija, kurios Sąjungos vardu turi būti laikomasi balsuojant atitinkamuose Jungtinių Tautų Europos ekonomikos komisijos komitetuose dėl JT EEK taisyklių Nr. 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 ir 128, dėl naujo JT bendrojo techninio reglamento dėl padangų, dėl JT bendrojo techninio reglamento Nr. 4 pakeitimo Nr. 3, atsižvelgiant į pasaulinę sunkiųjų transporto priemonių sertifikavimo procedūrą, ir dėl Bendrojo nutarimo Nr. 1 pakeitimo

|
			
		
		
		52014PC0647
		
			Pasiūlymas TARYBOS SPRENDIMAS kuriuo nustatoma pozicija, kurios Sąjungos vardu turi būti laikomasi balsuojant atitinkamuose Jungtinių Tautų Europos ekonomikos komisijos komitetuose dėl JT EEK taisyklių Nr. 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 ir 128, dėl naujo JT bendrojo techninio reglamento dėl padangų, dėl JT bendrojo techninio reglamento Nr. 4 pakeitimo Nr. 3, atsižvelgiant į pasaulinę sunkiųjų transporto priemonių sertifikavimo procedūrą, ir dėl Bendrojo nutarimo Nr. 1 pakeitimo /* COM/2014/0647 final - 2014/0299 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Jungtinių Tautų Europos ekonomikos
komisija (toliau – JT EEK) tarptautiniu lygmeniu rengia suderintus
reikalavimus, kuriais siekiama pašalinti technines kliūtis
susitariančiųjų šalių prekybai variklinėmis transporto
priemonėmis pagal pataisytą 1958 m. susitarimą ir
užtikrinti aukštą tokių transporto priemonių saugos ir aplinkos
apsaugos lygį.
1997 m. lapkričio 27 d. Tarybos
sprendimu 97/836/EB Sąjunga prisijungė prie Jungtinių Tautų
Europos ekonomikos komisijos susitarimo dėl suvienodintų
techninių normų priėmimo ratinėms transporto
priemonėms, įrangai ir dalims, kurios gali būti montuojamos ir
(arba) naudojamos ratinėse transporto priemonėse, ir pagal tas normas
suteiktų patvirtinimų abipusio pripažinimo sąlygų[1] (pataisytas 1958 m.
susitarimas), o 2000 m. sausio 31 d. Tarybos sprendimu 2000/125/EB
dėl Susitarimo dėl bendrųjų techninių reglamentų
priėmimo ratinėms transporto priemonėms, įrangai ir dalims,
kurios gali būti montuojamos ir (arba) naudojamos ratinėse transporto
priemonėse[2]
(Paralelus susitarimas), patvirtinimo Sąjunga prisijungė prie
Paralelaus susitarimo.
JT EEK WP29 (Pasaulinio transporto
priemonių taisyklių derinimo forumo) posėdžiai rengiami tris
kartus per kalendorinius metus – kiekvienų metų kovo, birželio ir
lapkričio mėnesiais. Per kiekvieną posėdį,
atsižvelgiant į techninę pažangą, priimami nauji
galiojančių JT taisyklių arba JT bendrųjų
techninių reglamentų (BTR) pakeitimai. Prieš kiekvieną WP29
posėdį šiuos pakeitimus patvirtina viena iš šešių WP29 darbo
grupių.
Vėliau WP29 posėdyje, jei yra
susitariančiųjų šalių kvorumas ir kvalifikuota balsų
dauguma, vyksta galutinis balsavimas dėl pakeitimų, papildymų ir
klaidų ištaisymų priėmimo. ES yra dviejų susitarimų (1958
ir 1998 m.) susitariančioji šalis, atstovaujama WP29. Kaskart rengiamas
Tarybos sprendimas, vadinamas megasprendimu, kuriame pateikiamas
pakeitimų, papildymų ir klaidų ištaisymų sąrašas, ir
Komisijai suteikiamas leidimas kiekviename WP29 posėdyje balsuoti
Sąjungos vardu.
Tarybos sprendime apibrėžiama
Sąjungos pozicija balsuojant dėl pakeitimų, priedų ir
klaidų ištaisymų, pateikiamų balsuoti WP29 2014 m.
lapkričio mėn. posėdyje, vyksiančiame 2014 m.
lapkričio 11–14 d.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Konsultuotasi su Variklinių transporto
priemonių techniniu komitetu ir atsižvelgta į valstybių
narių ekspertų pastabas.
3.           TEISINIAI PASIŪLYMO
ASPEKTAI
·                        
Siūlomų veiksmų santrauka
Pasiūlyme
apibrėžiama Sąjungos pozicija balsuojant dėl JK EEK
taisyklių Nr. 4, 6, 11, 13, 13H, 19, 25, 34, 37, 43, 44, 48, 49, 53, 70,
96, 98, 104, 105, 106, 107, 112, 113, 121 ir 128, dėl naujo JT bendrojo
techninio reglamento (BTR) dėl padangų, dėl JT bendrojo
techninio reglamento Nr. 4 pakeitimo Nr. 3, atsižvelgiant į pasaulinę
sunkiųjų transporto priemonių sertifikavimo procedūrą,
ir dėl JT bendrojo nutarimo Nr. 1 pakeitimo Nr. 3.
·                        
Teisinis pagrindas
Šio pasiūlymo teisinis pagrindas yra
Sutarties dėl Europos Sąjungos veikimo 114 straipsnis kartu su 218
straipsnio 9 dalimi.
·                        
Subsidiarumo principas
Tik Sąjunga gali balsuoti už tokius
tarptautinius dokumentus kaip JT taisyklių pakeitimų pasiūlymai
ir bendrųjų techninių reglamentų projektai ir įtraukti
juos į Sąjungos variklinių transporto priemonių tipo
patvirtinimo sistemą. Taip ne tik išvengiama vidaus rinkos susiskaidymo,
bet ir visoje Sąjungoje užtikrinami vienodi sveikatos apsaugos ir saugos
standartai. Tai taip pat teikia su masto ekonomija susijusių
privalumų: gaminiai gali būti gaminami visai Sąjungos ir netgi tarptautinei
rinkai ir jų nereikia specialiai pritaikyti, kad būtų gautas
nacionalinis tipo patvirtinimas kiekvienoje valstybėje narėje.
Todėl šis pasiūlymas atitinka
subsidiarumo principą.
·                        
Proporcingumo principas
Pasiūlymas atitinka proporcingumo
principą, nes juo nesiekiama daugiau, nei būtina norint pasiekti
tinkamo vidaus rinkos veikimo užtikrinimo tikslus ir kartu išlaikyti
aukštą aplinkos apsaugos lygį.
·                        
Pasirinkta priemonė
Pagal SESV 218 straipsnio 9 dalį
nustatant pozicijas, kurių Sąjungos vardu turi būti laikomasi
tarptautiniu susitarimu įsteigtoje institucijoje, būtina naudoti
Tarybos sprendimą.
2014/0299 (NLE)
Pasiūlymas
TARYBOS SPRENDIMAS
  
kuriuo nustatoma pozicija, kurios Sąjungos vardu turi būti laikomasi
balsuojant atitinkamuose Jungtinių Tautų Europos ekonomikos komisijos
komitetuose dėl JT EEK taisyklių Nr. 4, 6, 11, 13, 13H, 19, 25, 34, 37,
43, 44, 48, 53, 70, 96, 98, 104, 105, 106, 107, 112, 113, 121 ir 128, dėl
naujo JT bendrojo techninio reglamento dėl padangų, dėl JT
bendrojo techninio reglamento Nr. 4 pakeitimo Nr. 3, atsižvelgiant į
pasaulinę sunkiųjų transporto priemonių sertifikavimo
procedūrą, ir dėl Bendrojo nutarimo Nr. 1 pakeitimo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 114 straipsnį kartu su
218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Tarybos sprendimu 97/836/EB[3]
Sąjunga prisijungė prie Jungtinių Tautų Europos ekonomikos
komisijos (toliau – JT EEK)  susitarimo dėl suvienodintų
techninių normų priėmimo ratinėms transporto
priemonėms, įrangai ir dalims, kurios gali būti montuojamos ir
(arba) naudojamos ratinėse transporto priemonėse, ir pagal tas normas
suteiktų patvirtinimų abipusio pripažinimo sąlygų
(pataisytas 1958 m. susitarimas);
(2)       Tarybos sprendimu 2000/125/EB[4]
Sąjunga prisijungė prie Susitarimo dėl visuotinių
techninių taisyklių nustatymo ratinėms transporto
priemonėms, įrangai ir dalims, kurios gali būti sumontuotos ir
(arba) naudojamos ratinėse transporto priemonėse (Paralelus
susitarimas);
(3)       Europos Parlamento ir Tarybos direktyva 2007/46/EB[5] valstybių
narių patvirtinimo sistemos pakeistos Sąjungos patvirtinimo
procedūra ir nustatyta suderinta sistema, kurią sudaro visoms naujoms
transporto priemonėms, sistemoms, sudėtinėms dalims ir
atskiriems techniniams mazgams taikomos administracinės nuostatos ir
bendri techniniai reikalavimai. Ta direktyva JT taisyklės įtrauktos
į ES tipo patvirtinimo sistemą kaip tipo patvirtinimo reikalavimai
arba kaip alternatyvos Sąjungos teisės aktams. Priėmus tą
direktyvą, Sąjungos teisės aktai, susiję su ES tipo
patvirtinimu, vis dažniau keičiami JT taisyklėmis;
(4)       atsižvelgiant į įgytą patirtį ir
techninę pažangą, reikia priderinti reikalavimus dėl tam
tikrų elementų ar savybių, kuriems taikomos JK EEK
taisyklės Nr. 4, 6, 11, 13, 13H, 19, 25, 34, 37, 43, 44, 48, 53, 70, 96, 98,
104, 105, 106, 107, 112, 113, 121 ir 128;
(5)       siekiant suvienodinti atitinkamas variklinių transporto
priemonių tipo patvirtinimo nuostatas, susijusias su sauga, ir atsižvelgti
į techninę pažangą, turi būti priimtas naujas JT bendrasis
techninis reglamentas dėl padangų, JT bendrojo techninio reglamento Nr.
4 pakeitimas Nr. 3, atsižvelgiant į pasaulinę sunkiųjų
transporto priemonių sertifikavimo procedūrą, ir Bendrojo
nutarimo Nr. 1 pakeitimas;
(6)       todėl būtina nustatyti, kokios pozicijos dėl
minėtų JT aktų priėmimo Sąjungos vardu turi būti
laikomasi pataisyto 1958 m. susitarimo administraciniame komitete ir
Paralelaus susitarimo vykdomajame komitete,
PRIĖMĖ ŠĮ
SPRENDIMĄ:
Vienintelis straipsnis
Pozicija, kurios Sąjungos vardu turi
būti laikomasi 2014 m. liepos 11–27 d.
pataisyto 1958 m. susitarimo administraciniame komitete ir Paralelaus
susitarimo vykdomajame komitete, yra balsuoti už šio sprendimo priede
išvardytus JT aktus.
Priimta Briuselyje
                                                                       Tarybos
vardu
                                                                       Pirmininkas
[1]               OL L 346, 1997 12 17, p. 78.
[2]               OL L 35, 2000 2 10, p. 12.
[3]               1997 m. lapkričio 27 d. Tarybos sprendimas 97/836/EB
dėl Europos bendrijos prisijungimo prie Jungtinių Tautų Europos
ekonominės komisijos susitarimo dėl suvienodintų techninių
normų priėmimo ratinėms transporto priemonėms, įrangai
ir dalims, kurios gali būti montuojamos ir (arba) naudojamos ratinėse
transporto priemonėse, ir pagal tas normas suteiktų patvirtinimų
abipusio pripažinimo sąlygų (pataisytas 1958 m. susitarimas) (OL L 346,
1997 12 17, p. 78).
[4]               2000 m. sausio 31 d. Tarybos sprendimas 2000/125/EB
dėl Susitarimo dėl bendrųjų techninių reglamentų
priėmimo ratinėms transporto priemonėms, įrangai ir dalims,
kurios gali būti montuojamos ir (arba) naudojamos ratinėse transporto
priemonėse (Paralelus susitarimas), patvirtinimo (OL L 35, 2000 2 10,
p. 12).
[5]               2007 m. rugsėjo 5 d. Europos Parlamento
ir Tarybos direktyva 2007/46/EB, nustatanti motorinių transporto
priemonių ir jų priekabų bei tokioms transporto priemonėms
skirtų sistemų, sudėtinių dalių ir atskirų
techninių mazgų patvirtinimo pagrindus (Pagrindų direktyva) (OL
L 263, 2007 10 9, p. 1).
PRIEDAS 
 Taisyklės Nr. 4 (galinio valstybinio numerio ženklo žibintai) 18 papildymo pasiūlymas || ECE/TRANS/WP.29/2014/54 
 Taisyklės Nr. 6 (posūkių rodiklių žibintai) 01 serijos pakeitimų 26 papildymo pasiūlymas || ECE/TRANS/WP.29/2014/55 
 Taisyklės Nr. 11 (durų užraktai ir vyriai) 04 serijos pakeitimų pasiūlymas || ECE/TRANS/WP.29/2014/71 
 Taisyklės Nr. 13 (sunkiasvorių transporto priemonių stabdžiai) 11 serijos pakeitimų 12 papildymo pasiūlymas || ECE/TRANS/WP.29/2014/45/Rev.1 
 Taisyklės Nr. 13‑H (M1 ir N1 kategorijų transporto priemonių stabdžiai) 16 papildymo pasiūlymas || ECE/TRANS/WP.29/2014/46/Rev.1 
 Taisyklės Nr. 19 (priekiniai rūko žibintai) 04 serijos pakeitimų 7 papildymo pasiūlymas || ECE/TRANS/WP.29/2013/75/Rev.1 
 Taisyklės Nr. 25 (galvos apsaugos priemonės) 04 serijos pakeitimų 1 papildymo pasiūlymas || ECE/TRANS/WP.29/2014/72 
 Taisyklės Nr. 34 (gaisro pavojaus prevencija) 03 serijos pakeitimų pasiūlymas || ECE/TRANS/WP.29/2014/65 WP.29-164-05 
 Taisyklės Nr. 37 (kaitinamosios lempos) 03 serijos pakeitimų 43 papildymo pasiūlymas || ECE/TRANS/WP.29/2014/56 
 Taisyklės Nr. 43 (nedūžtamos stiklinimo medžiagos) 01 serijos pakeitimų 3 papildymo pasiūlymas || ECE/TRANS/WP.29/2014/66 
 Taisyklės Nr. 43 (nedūžtamos stiklinimo medžiagos) 01 serijos pakeitimų 3 papildymo pasiūlymas || ECE/TRANS/WP.29/2014/67 
 Taisyklės Nr. 44 (vaiko apsaugos priemonės) 04 serijos pakeitimų 9 papildymo pasiūlymas || ECE/TRANS/WP.29/2014/73 
 Taisyklės Nr. 48 (apšvietimo ir šviesos signalinių įtaisų įrengimas) 04 serijos pakeitimų 14 papildymo pasiūlymas || ECE/TRANS/WP.29/2014/57 
 Taisyklės Nr. 48 (apšvietimo ir šviesos signalinių įtaisų įrengimas) 05 serijos pakeitimų 7 papildymo pasiūlymas || ECE/TRANS/WP.29/2014/58 
 Taisyklės Nr. 48 (apšvietimo ir šviesos signalinių įtaisų įrengimas) 06 serijos pakeitimų 5 papildymo pasiūlymas || ECE/TRANS/WP.29/2014/59 
 Taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 16 papildymo pasiūlymas || ECE/TRANS/WP.29/2014/60 
 Taisyklės Nr. 70 (sunkiųjų transporto priemonių ir autotraukinių galiniai numerio ženklai) 01 serijos pakeitimų 9 papildymo pasiūlymas || ECE/TRANS/WP.29/2014/61 
 JT taisyklės Nr. 96 (dyzelino taršalai (žemės ūkio traktoriai)) 04 serijos pakeitimų 1 papildymo pasiūlymas || ECE/TRANS/WP.29/2014/75 
 Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 5 papildymo pasiūlymas || ECE/TRANS/WP.29/2013/90/Rev.1 
 Taisyklės Nr. 104 (šviesogrąžiai ženklai) 8 papildymo pasiūlymas || ECE/TRANS/WP.29/2014/62 
 Taisyklės Nr. 105 (Sutartyje dėl pavojingų krovinių tarptautinio vežimo keliais reglamentuojamos transporto priemonės) 05 serijos pakeitimų 2 papildymo pasiūlymas || ECE/TRANS/WP.29/2014/68 
 Taisyklės Nr. 106 (žemės ūkio transporto priemonių padangos) 11 papildymo pasiūlymas || ECE/TRANS/WP.29/2014/50/Rev.1 
 Taisyklės Nr. 107 (M2 ir M3 kategorijų transporto priemonės) 05 serijos pakeitimų 2 papildymo pasiūlymas || ECE/TRANS/WP.29/2014/69 
 Taisyklės Nr. 107 (M2 ir M3 kategorijų transporto priemonės) 06 serijos pakeitimų 1 papildymo pasiūlymas || ECE/TRANS/WP.29/2014/70 
 Taisyklės Nr. 112 (priekiniai žibintai, spinduliuojantys asimetriškus artimosios šviesos spindulius) 01 serijos pakeitimų 5 papildymo pasiūlymas || ECE/TRANS/WP.29/2013/92/Rev.1 
 Taisyklės Nr. 113 (priekiniai žibintai, spinduliuojantys simetriškus artimosios šviesos spindulius) 01 serijos pakeitimų 4 papildymo pasiūlymas || ECE/TRANS/WP.29/2014/63 
 Taisyklės Nr. 113 (priekiniai žibintai, spinduliuojantys simetriškus artimosios šviesos spindulius) 01 serijos pakeitimų 4 papildymo pasiūlymas || ECE/TRANS/WP.29/2013/93/Rev.1 
 Taisyklės Nr. 121 (valdymo įtaisų, veikimo sutrikimo signalizatorių ir rodytuvų identifikavimas) 01 serijos pakeitimų pasiūlymas || ECE/TRANS/WP.29/2012/30 ECE/TRANS/WP.29/2012/30/Corr.1 
 Taisyklės Nr. 128 (šviesos diodų šviesos šaltiniai) 3 papildymo pasiūlymas || ECE/TRANS/WP.29/2014/64 
 Naujo bendrojo techninio reglamento dėl padangų projekto pasiūlymas || ECE/TRANS/WP.29/2013/63 ECE/TRANS/WP.29/2014/83 ECE/TRANS/WP.29/2013/122 ECE/TRANS/WP.29/AC.3/15 WP.29-164-04 
 Bendrojo techninio reglamento Nr. 4 (pasaulinė sunkiųjų transporto priemonių sertifikavimo procedūra (WHDC)) pakeitimo Nr. 3 pasiūlymas || ECE/TRANS/WP.29/2014/84 ECE/TRANS/WP.29/2014/85 ECE/TRANS/WP.29/AC.3/29 
 Pasiūlymas iš dalies pakeisti Bendrąjį nutarimą Nr. 1 (M.R.1) || ECE/TRANS/WP.29/2014/89